Guanyadors dels Premis FAD 2017 - FADfest\nEl passat dijous 29 de juny va tenir lloc la cerimònia de lliurament dels Premis FAD d’Arquitectura i Interiorisme 2017 a l’auditori exterior del Disseny Hub Barcelona.\nEnguany els Premis han celebrat la 59a edició on s’han presentat un total de 463 obres entre totes les categories. L’arquitecta Belén Moneo ha presidit el jurat dels Premis FAD d’Arquitectura i Interiorisme, acompanyada pels vocals Judit Bustos, Ricardo Devesa, Jorge Figueira, María Langarita i Joan Olona. Durant els mesos previs, aquest jurat s’ha desplaçat per la geografia ibèrica amb la finalitat de visitar les obres susceptibles de ser premiades. Una de les característiques úniques dels Premis FAD d’Arquitectura és precisament que el jurat visita totes les obres amb possibilitats de ser premiades.\nEl jurat va decidir atorgar els següents guardons:\nPremi FAD d’Arquitectura 2017\nAutors: Emilio Tuñón Álvarez, Luis Moreno Mansilla, arquitectos (Mansilla y Tuñón Arquitectos)\nAparellador: Santiago Hernán, Luis Baena\nEnginyer: Alfonso Gómez Gaite\nFotògraf: Luis Asín Lapique\n“Per resoldre amb mestria una arquitectura atemporal i sòbria, de factura precisa i emocionant”.\n“El projecte resol amb elegància una condició múltiple: proveir un espai dedicat a la mostra d’obres de grans dimensions de les Col·leccions Reials; involucrar el present en la sèrie històrica d’ampliacions del Palau Reial, i construir un basament d’escala urbana sota la ciutat de Madrid vista des del seu accés sud-oest. El resultat és una arquitectura monumental i sòbria que, amb absència de lirisme, ofereix una espacialitat rotunda, lliure de detalls, de factura precisa i emocionant. Aquesta gran arquitectura no pot ser avaluada exclusivament en relació amb el seu present, sinó que pertany a una família d’obres que s’encarreguen de conservar el flux de la història i fixar una imatge del seu temps.”\nPremi FAD d’Interiorisme 2017\nObra: Pontejos 9\nAutors: Victoria Acebo, Angel Alonso, arquitectes. (aceboXalonso)\nAparellador: Elena Elósegui, Javier Fernández\nEnginyer: Alejandro Bernabéu\nFotògraf: Rafael Trapiello\n“Per integrar tant el pla material com la memòria intangible de la ciutat en un projecte d’arqueologia creativa”.\n“PONTEJOS 9 és una obra de rehabilitació integral que treballa tant en l’àmbit material com en la dimensió intangible de la memòria de Madrid. Assumeix com a procés de disseny una mena d’«arqueologia creativa» que reassigna valor a objectes trobats i els fixa al lloc, de manera que construeix un suport nou per a una història material del barri recreada pels autors. Va més enllà de la mera incorporació d’un vell edifici d’habitatges al mercat immobiliari: ofereix una pràctica alternativa que supera l’imaginari de la pragmàtica pressupostària i reivindica el valor de la cultura com a intèrpret d’allò que existeix.”\nPremi FAD de Ciutat i Paisatge 2017\nObra: Rehabilitació del Parc de Joan Oliver a Badia del Vallès\nAutors: Claudi Aguiló i Aran, arquitecte, Albert Domingo i Ollé, enginyer industrial (Data Arquitectura i Enginyeria SLP)\nEnginyer: TDI Enginyers (projecte)\n“Per resoldre de manera exemplar un parc que no imposa jerarquies d’ús i per apostar per una intervenció invisible que potencia el cicle ambiental”.\n“Es valora que la principal intervenció sobre aquest parc existent és sota terra, és a dir, no es veu, encara que soluciona les inundacions constants que patia l’espai abans de fer-ne la rehabilitació. D’aquesta manera, els arbres es preserven intactes i disposats naturalment sobre la superfície contínua de terra, la qual cosa permet disposar d’un espai multifuncional per als habitants.”\nPremi FAD de Intervencions Efímeres 2017\nObra: Columnes Commemoratives dels 30 anys de la reconstrucció del pavelló alemany a Barcelona\nAutors: Luis Martínez Santa-María, Roger SauquetLlonch, arquitectes\nAparellador: Manuel Iglesias Velasco\nEnginyer: Enrique Martínez Sierra, Robert Brufau Niubó, Joan-Ramon Blasco Casanovas\nFotògraf: Roland Halbe\n“Per reconstruir i dignificar amb materials reciclats un dels elements bàsics de l’arquitectura, aconseguint un ric diàleg d’oposats”.\n“Els cent bidons de xapa d’acer, recollits en un cementiri de residus químics, adquireixen una segona vida, de més dignitat i bellesa, en ser reciclats com a tambors d’aquestes noves columnes que rememoren les que al seu dia hi va haver davant la icona de l’arquitectura moderna. Els bidons, units en vertical per un simple cordó de soldadura, juntament ambel seu acabat acolorit i alhora despintat i rovellat, transformen el seu significat, situant-se entre l’art conceptual i la instal·lació d’arquitectura. De fet, la referència a l’element vertical, enfrontat a l’horitzontalitat del pavelló de Barcelona, reconnecta amb l’essència d’aquests elements primordials de l’arquitectura: el podi i la columna; la llosa i la pantalla; la matèria noble i el material reciclat, tots en diàleg.”\nEls Premis FAD Internacionals celebren la seva quarta edició. Aquest guardó premia les propostes arquitectòniques projectades des d’Espanya i Portugal per a ser emplaçades a qualsevol punt del planeta. La present convocatòria acull aquells projectes finalitzats entre 2014 i 2016 amb la voluntat d’abarcar un ampli nombre d’obres.\nEl jurat dels Premis FAD Internacionals, format per Johan Celsing (president), Eugeni Bach i María González com a vocals, va decidir atorgar el següent premi:\nObra: Jardín Niel\nAutors: Miquel Batlle, Michèle Orliac (MICHÈLE & MIQUEL)\nAquest projecte té una multiplicitat de virtuts en un resultat perfectament equilibrat entre el treball i el temps, la utilització de sistemes industrialitzats d’acord amb l’escala, i la incorporació del paisatge agrícola característic de la zona.\n“La topografia que defineix l’estratègia de projecte no solament aconsegueix establir una seqüència entre diferents experiències espacials en un recinte de grans dimensions, sinó que actua com a suport dels diferents recorreguts, com a protecció de les restes arqueològiques existents i com a base dels diferents tipus de vegetació.\nUn projecte que fa aparentar que tot és fàcil i evident, amb una intel·ligent intervenció on topografia, vegetació, circulacions, utilització de l’aigua, mobiliari i materialitat es fonen en una única intervenció, tan simple com encertada..”\nPremi FAD de Pensament i Crítica 2017\nLa 12ª edició dels Premis FAD de Pensament i Crítica aglutina els millors textos dedicats a l’arquitectura publicats durant el 2016. Un jurat de prestigi internacional integrat per Anna Calvera (presidenta) i els vocals Jelena Prokopljevic i Pau de Solà-Morales, que substitueix al difunt Maurici Pla ha estat l’encarregat d’escollir les obres guanyadores d’entre els 64 projectes presentats que ha premiat a dues obres ex aequo:\nTítol: Teorías e Historia de la Ciudad Contemporánea\n“Per proposar una nova sistematització historiogràfica i transdisciplinària de les concepcions, les representacions i les interpretacions de la ciutat entre els dos darrers fin-de-siècle.”\nTítol: After belonging: The objects, spaces, and territories of the ways we stay in transit\nAutors: Lluís Alexandre Casanovas Blanco Ignacio Gonzálz Galán, Carlos Mínguez Carrascp. Alejandra Navarrete Llopis i Marina Otero Verzier (After Belonging Agency)\nEditor: Lars Múller Publishers / Oslo Architecture\n“Per ser una anàlisi contemporània de la qüestió de la ‘pertinença’ com a generadora d’identitat en un món en moviment permanent.”\nPremis FAD de la Opinió 2017\nEls assistents a la cerimònia de lliurament dels Premis FAD van poder votar els Premis de la Opinió en les diferents categories. Els guanyadors van ser:\nObra: 110 ROOMS. Edifici d’habitatges a Barcelona\nAutors: Alfredo Lérida Horta, Anna Puigjaner Barberà, Guillermo López Ibáñez, Maria CharnecoLlanos, arquitectes.\nObra: Baixada Santa Eulàlia 3\nAutors: Mónica Recoder Canudas, Diego Ruiz Calzado,\nObra: Estación de Metro Alcázar Genil\nAutors: Antonio Jiménez Torrecillas, arquitecto (Estudio Jiménez Torrecillas) Alberto Sánchez López, ingeniero de caminos, canales y puertos (Gerente Metro de Granada. Agencia de Obra Pública de la Junta de Andalucía) Ricardo Carvajal Fernández, ingeniero de caminos, canales y puertos (Pereda 4), Francisco Garzón Vico, ingeniero de caminos, canales y puertos (Ferrovial Agroman, S.A.)\nObra: Raval KM0\nAutors: Maria Güell Ordis, dissenyadora d’il•luminació (La Invisible LightingDesign Studio). Curro Claret, dissenyador industrial\nObra: Reforma i ampliació de la Maternitat de Guiba\nAutors: Albert Faus, arquitecto. (Albert Faus Arquitectura)


Les entitats de Benetússer col·laboren amb l'Ajuntament realitzant donatius per a la lluita contra la Covid-19 - Nou Horta\nDimarts, 26 Mai 2020 14:29\tEscrit per Redacció Publicat en Benetússer-VAL Vist 55 vegades\nDiverses entitats i associacions de Benetússer han renunciat a les seues subvencions per a col·laborar amb l'Ajuntament en la recuperació del municipi de la crisi provocada per la COVID-19.\nAmb la finalitat d'encoratjar aquest moviment de col·laboració, "l'Ajuntament crearà un fons social dirigit als particulars i empreses que desitgen realitzar aportacions per als diferents projectes i mesures que es recullen en el Pla de Recuperació Econòmic i Social elaborat pel Consistori" explica l'alcaldessa de Benetússser, Eva Sanz.\nTres entitats ja han renunciat a la subvenció que els concedix l'Ajuntament cada any per a contribuir en aquesta causa. El Fòrum de Participació Ciutadana de l'Agenda 21 Local, l'AMPA de l'IES María Carbonell, i l'AMPA del Colegio Nuestra Señora del Socorro han renunciat a les seues subvencions que sumen un import de 3.000€ en total.\n"Estem molt agraïts a les AMPAS i al Fòrum de Participació Ciutadana per aquest gest altruista. Benetússer sempre ha demostrat ser un poble solidari. Sabem que hi ha empreses, entitats i persones que també volen aportar el seu granet d'arena per a ajudar el seu poble a superar aquesta situació, per això hem considerat crear aquest fons" comenta Eva Sanz.\nModificat el Dimarts, 26 Mai 2020 14:34\nMés en esta categoria: « Benetússer multiplica el reciclatge en l'ecoparc mòbil de l'EMTRE\tBenetússer premia als seus escolars amb diplomes pel seu bon comportament i ‘poders’ durant el confinament »


ᐅ Activitats Teambuilding per Empreses a Puigdàlber - Esportec\nACTIVITATS TEAMBUILDING A PUIGDÀLBER PER EMPRESES\nOferim un gran ventall d'activitats de teambuilding a prop de Puigdàlber adaptables tant per a petites, mitjanes i grans empreses.\nExperts en serveis outdoor per a empreses a Puigdàlber\nComptem amb molts anys d'experiència en la realització d’activitats de team building a prop de Puigdàlber per a qualsevol tipus d’empresa. Som especialistes en activitats Físico Esportives en el Medi Natural, i, des d’Esportec, volem donar a conèixer les possibilitats que ofereix el nostre entorn, ja sigui al mar o a la muntanya.\nÉs de coneixement general que la pràctica habitual d’esports o les visites culturals tenen una sèrie de beneficis que aprofiten les empreses per organitzar activitats de teambuilding a Puigdàlber per empreses que fomentin el treball en equip i la cohesió amb l’objecte de millorar la relació entre els treballadors i l’empresa.\nL’estratègia consisteix a realitzar activitats de treball en equip a Puigdàlber fora dels horaris laborals per així generar en els treballadors la sensació que es tracta de jornades d’oci on poden socialitzar amb els seus companys. Per aquest motiu, des d’Esportec, per a qualsevol estació de l’any plantegem una sèrie d'experiències de teambuilding a la zona de Puigdàlber ideals per aconseguir aconseguir el treball conjunt i efectiu dels treballadors arran d’aquestes pràctiques.\nActivitats predefinides a prop de Puigdàlber de Teambuilding\nActivitats esportives i d'aventura a prop de Puigdàlber per a PIMES.\nVolem que les nostres aventures siguin úniques i originals, respectant sempre el medi que ens envolta. Per aquest motiu, treballem contínuament en dissenyar noves activitats esportives per a empreses a Puigdàlber, per tal que pugueu descobrir els indrets més idíl·lics de les nostres contrades.\nSom creadors d'experiències a prop de Puigdàlber. Molts anys d'experiència en teambuilding.\nLes activitats esportives a l’aire lliure, originals i amb certa adrenalina pel mig, estan entre les preferides per les empreses per practicar activitats a Puigdàlber i apropar-se als empleats d’una forma diferent.\nLa idea del teambuilding prové de l’esperit esportiu i la filosofia de treball en grup tradicional d’esports d’equip. Els esportistes han d’aprendre a confiar en els seus companys i assumir el seu rol dins de l’equip per aportar tot el que puguin i aconseguir entre tots guanyar, i això traduït al món empresarial se centra en la millora de la gestió i la productivitat per incrementar els beneficis i aconseguir l’èxit. I aquest és el motiu principal de totes les activitats de treball en equip a prop de Puigdàlber que us proposem.\nOferim tot tipus d'activitats a prop de Puigdàlber, esportives i culturals\nPer oferir el màxim professionalisme i qualitat en els nostres serveis, la nostra plantilla consta de tècnics esportius especialitzats en cadascuna de les les activitats a Puigdàlber que oferim.\nActivitats per a totes les edats a Puigdàlber, 100% sostenibles\nLes activitats esportives a l’aire lliure, originals i amb certa adrenalina pel mig, estan entre les preferides per les empreses per practicar activitats a la zona de Puigdàlber i apropar-se als treballadors d’una forma diferent.\nÉs ben sabut que un grup cohesionat, des de l’amistat i el respecte, és molt més capaç d’afrontar els reptes de la feina, tant a curt com a llarg termini. Per això, des d’Esportec Outdoor Sport proposem diferents jornades d’activitats de team building a prop de Puigdàlber amb l’objectiu de viure experiències que reforcin els vincles personals dins de la plantilla i, així, millorar-ne el rendiment. Pretenem incentivar valors com el treball en equip, la il·lusió, la solidaritat, l’esforç, l’empatia i la cooperació.\nOferim activitats de tota mena a prop de Puigdàlber, des d'excursions i rutes turístiques amb segway o bicicleta elèctrica, visita de cellers amb tastos inclosos, a cursos d'esquí per adults i nens, rutes en kayak i paddle surf, activitats acrobàtiques i parcs d'aventura...\nA Esportec som experts en teambuilding a la zona de Puigdàlber per a petites, mitjanes i grans empreses.


AFA Salvador Espriu: L'Ajuntament manté el pati obert de l'Espriu també a l'agost\nL'Ajuntament va determinar un horari com el que encara hi ha a les escoles Pau Vila i Arquitecte Gaudí, de 10 a 14 i de 17 a 21 h, amb la vigilància d'una persona que havia de fer serveis a la comunitat. La sorra del sorral seguia en sacs, sense haver estat sanejada. Com va coincidir amb una onada de calor, la major part de les hores del dia no hi va anar pràcticament ningú. Davant de la política de fets consumats, el Consell Escolar va demanar una reunió urgent amb la regidora, que es va celebrar el 8 de juliol. Fruit d'aquella reunió ha estat la reducció del nombre d'hores d'obertura del pati.\nA la reunió hi van assistir Mireia Aldana, regidora d'Educació; Maria Rascón, tècnica d'Educació de l'Ajuntament; Mercè Sacristan, presidenta del Consell Escolar; Soco Aparicio, cap d'estudis de l'escola i membre del Consell Escolar; Mercè Sunyer, secretària del Consell Escolar; Diego Romero, conserge de l'escola i membre del Consell Escolar i Manu Andueza, pare de l'escola i membre del Consell Escolar.\nAquest és el resum de la reunió:\nS’expressa el malestar que ha creat el fet de la no assistència de cap representant de l’ajuntament a cap de les cinc reunions del Consell Escolar del Centre i el no compliment dels acords presos a l’última reunió sobre el pati obert\nMireia Aldana es compromet a assistir personalment o enviar algun representant durant les sessions del curs vinent\nS’expressa també el desacord del Consell Escolar davant l’obertura del pati en les condicions actuals i la falta d’informació al respecte.\nSe li diu que en l’última trobada va quedar que faríem conjuntament una valoració i ells farien una proposta d’obertura\nEs demana que s'informi quan es prenen decisions que afecten a l'escola i que abans de fer una actuació s’enviï per escrit els termes i les condicions en què es portarà a terme. No s’han tingut en compte aspectes tan important com l’obertura de lavabos i el servei de neteja del pati, la retirada dels sacs de sorra i la desinfecció el sorral.\n- La postura de l’Ajuntament és que el pati s’obrirà juliol i agost.\n- Es comenta que no tindrà el vist-i plau del Consell Escolar. Es proposa menys hores d’obertura amb vigilància i que es netegi com un altre espai públic.\n- Després de debatre diuen que ens comunicaran la decisió presa per al juliol i agost i que ja no s’obrirà durant la resta del curs. Prometen que el pati estarà en perfectes condicions al setembre.\n- Es comenta que no tindrà el vist-i plau del Consell Escolar.\n- També es demana que hi hagi un protocol a seguir en la utilització dels espais de l’escola per part d’entitats i associacions (claus, alarmes...)\n- Parlem de les diferents actuacions pendents de manteniment de l’edifici i se’ns parla d’una fitxa que ens passaran per poder prioritzar dins del Pla d’Inversions del mandat.\nPublicat per AFA Salvador Espriu a 19:37


Cloenda de la Ruta del Xató 2017-2018\nEl web de la Ruta del Xató registra la visita de 61.000 visitants únics que han vist gairebé 300.000 pàgines\nLa casa museu Pau Casals ha estat el marc que ha acollit la cloenda de la Ruta de Xató 2017/2018. L'acte ha comptat amb la presència del prestigiós xef Oriol Castro, que al llarg de la temporada ha estat un molt actiu ambaixador de la Ruta.\nCastro ha destacat la il·lusió amb la que les diverses ciutats, que conformen la Ruta del Xató, omplen un calendari d'activitats molt potent. Castro ha rebut el tradicional morter que l'acredita com a ambaixador de les mans del president de la coordinadora de gremis de la Ruta del Xató i president del Gremi d'Hostaleria de Vilanova i la Geltrú, Jaume Martí.\nPer la seva banda, Jordi Corella, responsable de comunicació de la Ruta del Xató, ha remarcat l'èxit que enguany ha tingut el mapa de la ruta que ha permès visualitzar de forma molt correcta les festes, les rutes, les Destinacions de Turisme Familiar (Vilanova i la Geltrú, Calafell i El Vendrell), i l'entorn nàutic i Enogastronòmic que configuren les comarques del Garraf, l'Alt i el Baix Penedès. Corella també ha destacat l'èxit del web de la ruta que enguany ha rebut la visita de 61.000 visitants únics que han vist més de 285.000 pàgines. Aquestes xifres tripliquen les de la temporada 2016/2017


Peatges sense fronteres de Perpinyà a Barcelona ! directe!cat\nSocietat Última actualització Divendres, 8 de juliol de 2011 12:59 h\nJa no existeix la barrera del Pertús i el trànsit hi és més fluïd\nL'harmonització de l'enllaç relatiu a l'autopista Perpinyà-Barcelona és resolutament en marxa amb, com a idea, un eix integralment ampliat a 2x3 carrils el 2020. Segons informa La Clau, a finals de 2012, amb la finalització de les actuals obres d'ampliació del tram La Jonquera-Girona l'última part que faltarà serà entre Perpinyà i el Pertús, formada per Perpinyà-El Voló, acabada el 2016, seguida per la baula El Voló-El Pertús. I just aquest dijous ha entrat en funcionament un sistema de telepeatge revolucionari en aquesta línia de l'autopista A9 / AP-7, arran d'un acord firmat l'1 de juliol a Banyuls dels Aspres, a la plana del Rosselló, entre l'empresa Autopistes del Sud de França (ASF) i Abertis Autopistas.\ncatalunya nord, peatge, pertús\nAquesta facilitat viària se suma a la desaparició de la frontera física del Pertús-autopista, arran del desmantellament de les antigues cabines de control, el desembre passat. Des d'aquesta etapa, les aturades d'abans han desaparegut realment i són reemplaçades per uns simples alentiments, engendrats per una limitació de velocitat a 70 km/h exclusivament respectada pels turistes. D'ara endavant, sortint de Perpinyà és possible doncs arribar a Barcelona en poc menys d'una hora i mitja respectant les velocitats legals de 130 km/h al territori francès i 120 km/h al territori espanyol. Per als usuaris amb telepeatge, com per als altres, el recorregut costa 15,55 euros.\nEl 2013 es tindran en compte les infraccions viàries europees\nD'altra banda, la llibertat atorgada per aquest servei dit 'd'interoperabilitat' entre els sistemes informàtics s'acompanyarà el 2013 d'un avenç europeu d'un altre gènere. Dimecres, el Parlament europeu va votar un directiu per harmonitzar les sancions per a les infraccions de carretera. Els súbdits del conjunt dels Estats europeus que es desplacin en un altre Estat europeu ja no gaudiran del privilegi turístic que consisteix a escapar-se de les multes. Al contrari, els Estats podran comunicar les dades dels propietaris de vehicles en infracció. Les sancions simples, o jurídiques, s'adaptaran així a l'espai europeu, i ja no seran el fet de mesures locals. Aquesta mesura afectarà, entre altres, el no-respecte als semàfors en vermell, els delictes d'alcohol i de droga al volant, el no-port de la cintura i l'ús dels telèfons mòbils.\n9 de juliol de 2011, 11.12 h\n#1 Atent als comentaris no a les rectificacions, gràcies però hauria de ser a més a més. Crec estem anant per bon camí no creus a UE a poc a poquet però amb seguretat\n9 de juliol de 2011, 10.24 h


La grua de Girona retira 4.173 vehicles mal aparcats en el 2016 - Diari de Girona\nLa diferència d'actuacions respecte de l'any anterior és de l'11,91% · Els motius principals van ser per estacionar en zones prohibides de la ciutat i en espais reservats per a la càrrega i descàrrega\nmarta martín 05.09.2017 | 06:30\nUna grua municipal amb un vehicle retirat. marc martí\nLes grues van retirar 4.173 vehicles de la via pública durant el 2016, un 11,91% menys que l'any passat, segons ha destacat l'informe de l'Àrea d'Igualtat, Drets Socials, Treball, Joventut i Seguretat de l'Ajuntament de Girona.\nD'aquest total d'automòbils, 1.055 van ser retirats per aparcar en zones prohibides. Tot seguit, es troben els 638 vehicles que van estacionar en espais de càrrega i descàrrega en horaris on els automòbils autoritzats per fer transport de mercaderies feien aquestes operacions. Els guals foren el problema següent més comú que va causar la retirada de 532 vehicles l'any passat, ja que no es permet l'aparcament de cap vehicle davant d'un gual senyalitzat correctament i autoritzat. En quarta posició es troben els 327 automòbils indocumentats, seguit dels 284 perquè dificultava la circulació i 253 per estacionar en els reservats per minusvàlids. Els accidents de trànsit i l'ús del cotxe sota els efectes de l'alcohol i/o drogues segueixen tenint un nombre elevat amb 139 vehicles i 78 respectivament. De les xifres més baixes estan els 15 que van aparcar en doble filera, els 19 cedits i per reserves de mudances, entre d'altres. Els cotxes van ser el tipus de vechicle que més es van retirar, amb un total de 3.737, una gran diferència respecte a la resta de vehicles, com les 147 motocicletes, els 17 camions o les 14 furgonetes.\nEncara que el número d'automòbils retirats sembli elevat, el 2016 va ser l'any on menys vehicles es van recollir respecte a les cinc temporades anteriors. El 2011 va ser el primer any registrat a l'estudi i el més alt de tots amb 10.054 vehicles. Tanmateix, la diferència notable va tenir lloc el 2014, on el nombre d'automòbils va disminuir en 6.474, un 24,32% menys respecte el 2013. Els dos últims períodes van tenir una mínima diferència del 11,91%, mentre que el percentatge entre el primer i l'últim va ser del 58,49%. En el 2013, l'Ajuntament de Girona va modificar l'ordenança municipal de circulació per tal de fer que la grua només retiri aquells vehicles que obstaculitzin la circulació o suposin un perill.


Trànsit posa en marxa una nova campanya per controlar l'ús del cinturó\nEl cinturó és bàsic per salvar vides en cas d'un sinistre.\nLa DGT recorda que el cinturó ha d'anar sempre cenyit al cos\nActualitzada 22/01/2022 a les 12:58\nAmb les fredes temperatures d'aquests últims dies, és cert que fa molta mandra pujar-se al cotxe i haver de treure's l'abric i la jaqueta, sobretot si l'interior del nostre vehicle encara està fred. Però, de no fer-ho, correrem dos tipus de risc: el primer de seguretat al volant i, el segon, de rebre una multa de trànsit.\nSi bé és cert que el Reglament de Conductors no especifica res sobre la vestimenta que un conductor ha de portar al volant, sí que s'expressa a l'article 18 el següent: «El conductor d'un vehicle està obligat a mantenir la seua pròpia llibertat de moviment, el camp necessari de visió, i l'atenció permanent a la conducció que garanteixin la seua pròpia seguretat, la de la resta dels ocupants del vehicle i la dels altres usuaris de la via». Si els agents de trànsit conclouen que l'abric que vestim ens pot impedir conduir correctament i amb seguretat, la multa que ens imposaran serà de fins a 200 euros. I succeeix el mateix a l'estiu amb les samarretes de tirants o conduir sense samarreta.\nA més de la sanció econòmica, hi ha dues imperioses raons per treure's l'abric abans de pujar al cotxe. La primera és que portar un abric gruixut impedeix al conductor de moure els braços amb llibertat, dificultant els girs durant la conducció. A més, pot afectar l'estat del conductor perquè pot donar calor.\nLa segona raó és que els cinturons de seguretat deixen d'ajustar-se al cos correctament i poden no funcionar en cas de col·lisió.\nComenta el contingut : Poden multar-me per conduir amb l'abric posat?


Crítica de l’obra de teatre Bravura (Sa Màniga) | card.cat\nCrítica de l’obra de teatre Bravura (Sa Màniga)\nPublicat el 11 de juliol de 2021 per Pau Quina Jaume\nAmb bravura. Així podríem dir que han afrontat Alejandro Navarro i Rosa Forteza (na Rosa Blava, com la coneixem al poble), de la companyia Moviments, el desafiament que des de sa Màniga se’ls ha proposat: representar ni més ni manco que 13 divendres seguits la seva obra.\nI deim que ho han fet amb “bravura” perquè lluny d’acomodar-se i apostar per una obra fàcil i per tota la família, han decidit experimentar, provar-se i anar una passa més enllà. En poques paraules, s’han atrevit a fer un teatre més arriscat, que és al que precisament han de donar suport les institucions, en el qual se nota que hi han dedicat hores i hores de feina (a sa Màniga mateixa, ja que hi feren una residència) fins a trobar el que volien representar i, sobretot, la manera com fer-ho.\nAquesta esmentada experimentació a l’obra se nota amb la diversitat d’estils que han inclòs: des del començament amb els esquetxos d’humor físic al més pur estil Chaplin (potser la part menys sorpresiva i arriscada de l’obra); passant pel clown (impagables les escenes inicials en què Alejandro, brillant, ens fa veure que passa a diverses habitacions i galeries sense cap tipus d’atrezzo, només els seus gestos i el suport dels sons ambient); seguit per la dansa corporal, equilibris i moments circaires (l’especialitat de la casa); també teatre de titelles (amb l’entranyable “Pelitos” representant la “sensibilitat femenina” en contraposició a l’excessiva “adrenalina masculina”); i acabant amb una videoprojecció animada deliciosa (com m’ha recordat a l’animació més surrealista dels Monty Python, amb un estil dalinià apropiadíssim) i molt simbòlica que repunta amb belles imatges el missatge de l’obra.\nPer juntar tot això i que no paresqués un popurrí sense sentit hi ha hagut molta feina de cohesió (sobretot de na Rosa, que en aquesta ocasió s’ha centrat més en la direcció que en la interpretació) i no han deixat ni un detall a l’aire: excel·lent il·luminació, els sempre brillants ferros d’en Felip Blau, el simbolisme de l’obra (el missatge sap arribar visualment, no necessita de lletres). Tot plegat molt professional.\nPerò no voldria acomiadar aquesta crítica sense fer un darrer apunt. Si bé fer un projecte de 13 representacions seguides sempre és difícil (sigui on sigui) i quasi impossible d’omplir divendres darrere divendres, m’agradaria veure més públic a l’auditori. Si bé no és una obra familiar (vaja, que no és exactament per a infants, com ho podia ser Lady, Frank & Stein) és suficientment variada, amb ritme i de qualitat per tenir més públic. Així que animo a la gent a pegar un bot fins a sa Màniga (i després per exemple aprofitau per anar a sopar a un restaurant de la zona, que amb 45 minuts que dura l’obra hi ha bé temps) i donar suport al producte d’aquí. De totes maneres he de reconèixer que amb gent de la zona no bastarà per omplir 13 funcions. Per això faltaria la part de públic “turista”, que no hi ha manera de moure. Ja sé que encara no n’hi ha molt (tenim un 50 per cent d’ocupació), però entre això i no veure’n ni un al teatre hi ha una gran passa. Ens omplim la boca amb això del turisme de qualitat i quan oferim una obra de teatre bona, gestual i sense text (per rompre precisament la barrera idiomàtica) quasi no se veu ni un sol turista present a la sala. De veres, idò, interessa? On fallam? Falta una comunicació més directe de les institucions amb els propis hotels perquè moguin els seus clients? No en poden obtenir una espècie de compromís ja que van sol·licitar tant que es fes Sa Màniga a Cala Millor? Perquè un poc de propaganda no bastarà, aquest tipus de turista es mou per paquets organitzats pels propis hotels o tour operadors. O és que a l’hoteler no li interessa? És ver que l’espectacle no és al seu hotel, però si ofereixes aquest tipus de producte cultural a part de tenir el client content, promocionaràs un turisme diferent i de més qualitat, que teòricament és el que volem tots. La veritat, plantejo preguntes perquè no tenc les respostes, però potser estaria bé que des del Consorci de Turisme fessin una reflexió de per què una obra de teatre gestual, apte en tots els idiomes, i de qualitat no rep quasi ni un sol turista. De la reflexió es poden trobar respostes i, sobretot, solucions.\nAquest article s'ha catalogat com a Dansa, Opinió, Sa Costa, Teatre i s'ha etiquetat amb bravura, Clown, companyia moviments, dansa, Teatre per Pau Quina Jaume. Afegeix a les adreces d'interès l'enllaç.


La Residència Sant Bernabé aposta per millorar la salut bucodental de tots els seus usuaris\nfebr. 01, 2017 No Comments by CatPress\nLa Residència Sant Bernabé de Berga vol millorar la qualitat de vida dels seus residents tenint cura de la seva salut bucodental. Amb aquest objectiu, ha impulsat un pla de salut odontològic gràcies al qual dentistes especialitzats en geriatria visitaran la residència de manera periòdica equipats amb una unitat mòbil dental. El nou servei es presentarà a residents i familiars aquest proper divendres, 3 de febrer, de 4 a 2/4 de 7 tarda.\nAquesta nova proposta neix amb la voluntat de cobrir les necessitats bàsiques de les persones ateses al centre en matèria de salut bucodental, detectar i diagnosticar patologies dentals i orals que puguin comprometre la salut i tractar totes aquelles patologies que puguin afectar la masticació, la deglució o la parla. Totes les actuacions es duran a terme de manera coordinada amb els professionals de la residència, i inclouran des de revisions anuals o neteges fins a atenció d’urgències quan sigui necessari.\nEl servei l’oferirà a les pròpies instal·lacions de la residència l’empresa APROP, especialitzada en salut geriàtrica odontològica.


Ens calen centres d’estudis locals | Federació d'Instituts d'Estudis del PV\n> L'Horta Sud > Ens calen centres d’estudis locals\nFarcim la bastida a poc a poc [editorial]\nLa velocitat a què avancen les noves tecnologies, la immediatesa dels nous artefactes culturals i socials, el paper efímer que avui té el paper imprés i la fragilitat de tot allò que no hi és en el món virtual arraconen de forma aclaparadora el patrimoni històric. Vivim una era semblant a la revolució que provocà la invenció de la impremta. Tot ens aboca a l’aldea global, com sostenia Marshall McLuhan, en la qual el canvi tecnològic determina el canvi social. I el patrimoni històric, sobretot el que ve de Gutenberg cap ací, s’hi troba en greu perill de desaparició. És cert que els instituts d’estudis comarcals (IDECO) –i la FedinesPV que en coordina els esforços– treballen incansablement per a l’estudi i la preservació d’aquest patrimoni històric en risc de volatilitzar-se i de fondre’s definitivament. Tanmateix, hem d’intentar superar aquestes contingències creant i incentivant de forma coordinada amb els IDECO el paper dels centres d’estudis locals (CEL) per salvar i conservar els objectes del passat, allò que constitueix el nostre patrimoni i que anomenem sovint com a fons local, per evitar-ne la destrucció definitiva.\nEl CEL no substituirà l’arxiu municipal que té altres objectius diferents, no catalogarà ni conservarà documents administratius ni d’altres propis de l’arxiu municipal, que constitueixen una part destacable de la nostra història. Els arxius municipals i/o comarcals són els adients contenidors dels documents generats per les institucions que han conformat la nostra administració al llarg del temps. I són els responsables de preservar-ne els fons, explotar-ne la riquesa i acostar aquests arxius a la societat, mitjançant les xarxes socials, per donar-los a conéixer als investigadors.\nL’objectiu del CEL és el fons local que recull, cataloga i conserva llibres, revistes, documents, fullets, monografies, catàlegs, material audiovisual i multimèdia, etc., que aporten informació sobre el municipi i que fan una referència a un aspecte local determinat (geogràfic, històric, educatiu, cultural, festiu…). En molts casos, hi ha un interés suplementari i especial en estar elaborats per un autor/a de la localitat. Per altra banda, les publicacions locals són efímeres i volàtils (periòdics, revistes, diaris, butlletins, etc.), però són imprescindibles perquè presenten una informació bàsica, temàtica variada i abasten un ample període històric. És una part destacada del patrimoni local que cal custodiar, així com fer possible el seu accés als estudiosos o al públic que n’estiga interessat, sota condicions de protecció general. És cert que en moltes biblioteques municipals aquesta tasca de salvaguardar el fons local constitueix una secció de la mateixa biblioteca, però, malauradament, en molts casos, per manca de personal o de disposició horària, aquestes seccions esdevenen inertes o inexistents. D’ací la implicació de persones, que com en el cas dels membres que formen els IDECO, puguen posar en marxa els CEL.\nA tall d’exemple, volem significar el treball del CEL de la vila de Picanya. En 2011, un grup de persones voluntàries i compromeses amb la cultura local, totes elles sòcies de l’IDECO de l’Horta Sud, amb el suport de l’Ajuntament, vam posar en marxa el CEL. El CEL, de forma constant i eficaç, està treballant per tal de replegar, catalogar, arxivar, digitalitzar i preservar el conjunt d’aquest fons local de Picanya. S’ha creat també una plana web (http://cel.picanya.org/) a disposició dels veïns i veïnes del poble, on s’hi poden trobar diverses seccions a ple rendiment. A hores d’ara comptem amb cinc seccions que es completen amb les aportacions del veïnat, dels estudiosos locals i, sobretot, de la recerca de l’equip del CEL. Però, ens cal anar més lluny, ens cal crear i organitzar centres d’estudis locals en cada ciutat, poble o llogaret del nostre territori, integrats en els diversos instituts d’estudis comarcals, coordinats amb la seua tasca, per tal de no perdre cap testimoni històric significatiu del nostre passat, si no volem que en pocs anys el nostre patrimoni cultural siga un record llunyà perdut en la nit del temps, en la remor del vent. No podem mostrar-nos-en indiferents a la desaparició, a la destrucció. Ens va la salvació de la pròpia identitat com a poble. Ens calen els CEL!\nAlfred Ramos i González\nCEL de Picanya, IDECO de l’Horta Sud


Oxigen presenten el seu nou projecte amb 'Desitjos' - Primera Fila\nOxigen presenten el seu nou projecte amb ‘Desitjos’\nOxigen debuten amb una cançó escrita per Miquel Abras\nAvui us volem parlar dels Oxigen, un grup de joves de 13 a 15 anys (Júlia Ensesa, Mariona Callís, Joan Balaguer, Joan Matacàs i Pau García) que tenen com a gran passió la música. Van començar amb el projecte Sound On fent versions de temes que anaven des de Lady Gaga, passant per Amy Winehouse o clàssics com The Clash o Radiohead.\nMica en mica han anat provant altres coses com compondre els seus propis temes i aquesta setmana estrenen ‘Desitjos’ escrita per Miquel Abras.\n‘Desitjos’ et recorda que el temps passa volant i s’ha d’aprendre a valorar i assaborir els moments siguin com siguin i vinguin com vinguin.\nLa seva música, la seva lletra et portarà a somiar, un element tan clau per la vida desitjable de moltes persones.\nHem pogut parlar amb ells i això és el que ens han dit:\nCom us coneixeu entre vosaltres?\nJoan Matacàs: Ens coneixem gràcies a la Black Music Big Band Junior que és una formació de joves de entre 8 i 16 anys. I també ens vam conèixer alguns a partir del Campus Rock de Girona que és un casal de música que es fa a Girona a l’estiu.\nQui compon els temes?\nJoan Balaguer: De moment els temes propis que tenim han estat escrits per la Júlia i la Mariona, les cantants, exceptuant Desitjos, que la va fer en Miquel Abras. Però tenim pensat poder-ne composar tots cinc, ja que a tots ens agrada\nHeu fet algun concert? A on us agradaria tocar?\nPau: Per una banda amb Sound On ja hem fet uns quants concerts, han estat una mica especials ja que van començar en el post-confinament, però per l’altre amb Oxigen no, com heu vist “Desitjos” és el nostre primer single i si de cares a l’any que bé traiem un disc ens molaria poder tocar al màxim llocs possibles ja siguin festes majors, algun festival, etc.\nCom neix la cançó Desitjos? Què heu volgut explicar?\nMariona: La cançó Desitjos és escrita per Miquel Abras i el que vol transmetre és esperança i una visió optimista de la vida.\nHeu fet covers de gent tan dispersa com Dua Lipa, Amy Winehouse o The Clash! Teniu referents molt variats! Com coneixeu a The Clash o Radiohead i com vau decidir donar un nou aire a les seves cançons?\nJoan Balaguer: La majoria les havíem escoltat per casa, com és el cas de ‘Should I Stay or Should I Go’ de The Clash o Creep de Radiohead. Les més “actuals” coneixem de sentir-les pel carrer, a l’institut… Per fer les versions amb un nou aire, normalment ens inspirem en un grup de versions de Jazz que es diu Postmodern Jukebox.\nUs veieu dedicant-vos a la música o de moment es un hobbie?\nTot va començar com un hobbie però a hores d’ara ens agradaria que arribes a ser la nostre professió, alguns aviat començaran el batxillerat artístic.\nQuedeu entre setmana per assajar?\nPau: Si, habitualment solíem quedar cada divendres a uns bucs de l’espai Marfà de Girona abans de començar assaig de la (Black music big band) ja que tots els components hi anem, d’aquesta manera al acabar el nostre assaig ho empalmem amb l’altre. Però malauradament en la situació que estem, hem tingut alguns entrebancs amb tema horaris d’assaig / disponibilitat.\nAra que teniu aquesta cançó, la intenció és seguir i crear més temes propis?\nMariona: Sí ja n’hi ha algun de preparat i estem fent cançons noves que esperem que surtin aviat.\nTeniu en ment publicar un disc?\nJoan Matacàs: La veritat és que no ho hem parlat però la intenció és que sí. De moment ja tenim a punt un segon single que gravarem en breu.


About: Reactor d'aigua pressuritzada\nUn reactor d'aigua pressuritzada, VVER o PWR (de l'anglès pressurized water reactor) és un tipus de reactor nuclear d'una central nuclear tal que fa servir aigua a alta pressió com a moderador dels neutrons, per a refrigerar el reactor i per a produir vapor als generadors de vapor. Com a combustible usen òxids d'urani enriquit entre el 2% i el 4%, tot i que algunes poques fan servir MOX. En 1997, al món hi havia 251 centrals nuclears amb aquest tipus de reactor, sumant una potència total de més de 230.000 MWe, que representa prop del 60% de la producció mundial d'energia a les centrals nuclears. És la tecnologia utilitzada a Ascó I i II i Vandellòs II. Utilitza tres circuits de refrigeració: el primari amb aigua a pressió que mai surt de l'edifici de contenció, portant la calor del reactor a un intercanviador de calor i el secundari d'aigua en ebullició que rep la calor a l'intercanviador a l'edifici de contenció i amb el vapor generat mou les turbines. El seu senzill disseny permet alliberar la part superior del reactor per poder posar-hi les barres de control, de forma que en cas d'emergència es pot tallar (amb un robot o un explosiu) la seva sustentació i aturar de cop la central, fins i tot en absència d'una font d'energia auxiliar. (ca)\nUn reactor d'aigua pressuritzada, VVER o PWR (de l'anglès pressurized water reactor) és un tipus de reactor nuclear d'una central nuclear tal que fa servir aigua a alta pressió com a moderador dels neutrons, per a refrigerar el reactor i per a produir vapor als generadors de vapor. Com a combustible usen òxids d'urani enriquit entre el 2% i el 4%, tot i que algunes poques fan servir MOX. En 1997, al món hi havia 251 centrals nuclears amb aquest tipus de reactor, sumant una potència total de més de 230.000 MWe, que representa prop del 60% de la producció mundial d'energia a les centrals nuclears. És la tecnologia utilitzada a Ascó I i II i Vandellòs II. (ca)\nReactor d'aigua pressuritzada (ca)\nfreebase:Reactor d'aigua pressuritzada


1r Campionat de Bitlles Catalanes Vila de Constantí – Ajuntament de Constantí\n1r Campionat de Bitlles Catalanes Vila de Constantí\n16 juliol, 2018\tCultura, Entitats, Festes\nLa Unió de Botiguers de Constantí, amb la col·laboració de l’Ajuntament, impulsa el I Torneig de Bitlles Catalanes del municipi, que tindrà lloc el pròxim dissabte 28 de juliol a les 19h a l’aparcament del Camp de Futbol La Coma de Constantí, dins dels actes del programa de la Festa Major d’estiu. Les persones interessades en participar en el torneig hauran d’inscriure’s a l’Oficina d’Atenció al Ciutadà (OAC) de l’Ajuntament. El termini està obert fins al 27 de juliol.\nEs tracta d’un concurs de caràcter popular, on hi poden participar totes les persones que ho desitgin. La competició de les persones inscrites serà a títol individual. Al torneig hi haurà quatre categories: una per a dones de Constantí, una per a dones de fora del municipi, una per a homes de Constantí i una altra per a homes no residents al municipi.\nLes normes de funcionament del torneig es basaran en el reglament del joc elaborat i aprovat per la Federació Catalana de Bitlles i Bowling. L’objectiu de l’activitat és aconseguir el màxim nombre de punts llençant entre 1 i 3 bitllots. Finalitzat el torneig i el recompte de punts aconseguits per cada jugador/a s’entregarà un reconeixement a les tres persones que hagin assolit un major nombre de punts en cadascuna de les quatre categories. Acabat el torneig s’oferirà a les persones participants inscrites un piscolabis.\nConsulta les bases del torneig a: 2018_Bases Torneig Bitlles Catalanes_V4\nL'Ajuntament de Constantí organitza una sortida al Parc astronòmic del Montsec\nFesta Major d'Estiu. Del 26 de juliol al 5 d'agost


UMH - TERÀPIES MANUALS I\nPDI: TERÀPIES MANUALS I\nBases metodològiques i d'aplicació de les teràpies manuals i cinèsiques. Fisioteràpia manipulativa i articular, osteopatia i quiropràxia.\nL'assignatura de teràpia manual s'enquadra en el primer semestre de tercer de grau de Fisioteràpia i té un contingut teòric de 30 hores i pràctic d'altres 30 hores.\nLa teràpia manual que té en compte la globalitat de l'ésser humà és fonamental per a un bon abordatge de les patologies que aborda la fisioteràpia. Qualsevol de les tècniques manuals osteopàtiques estructurals directes o indirectes, les tècniques osteopàtiques funcionals, les tècniques que versen sobre les cadenes musculars com la RPG o GDS i altres tècniques com l'alliberament miofascial o Maitland, Mulligan i McKnezie, són molt útils per als futurs professionals de la fisioteràpia. La societat actual s'infereix alts nivells d'estrès laboral, social i / o familiar que afecta l'ésser humà a nivell psicològic i estructural, condicionant les possibles afectacions múscul - esquelètiques. Per tot això, la teràpia manual més avançada, es converteix en peça clau per a qualsevol fisioterapeuta en ser una eina amb gran transferència a qualsevol de les especialitats de la fisioteràpia i amb un gran camp d'actuació a nivell laboral.\n01Els estudiants deuen de reocordar els aspectes essencials de la història de la teràpia manual.\n02Els estudiants han d'identificar e els principis fonamentals de l'osteopatia\n03Conèixer el concepte de disfunció somàtica i analitzar les possibles causes d'aquest tipus de lesions interpretant les cadenes lesionals (lesió primària i adaptativa).\n04Interpretar les diferents relacions estructurals, és a dir, relacions viscerosomatiques i somatoviscerals.\n05Establir un correcte diagnòstic de la disfunció somàtica i saber escollir un tractament fisioteràpic adequat.\n06Diferenciar diferents tècniques de tractament manual com són els punts gatell miofascials, la tècnica d'alliberament miofascial, tècnica de Maitland, Mulligan i McKenzie.\n07Comprendre la importància de les tècniques de cadenes musculars com RPG i GDS.\n08Avaluar casos de pacients reals i seleccionar les tècniques manuals estudiades més adequades per al seu diagnòstic i tractament.\n09Discrimar sobre les diferents tècniques manuals, coneixent els seus punts forts i febles, a nivell de diagnòstic i de tractament.\nU2Història i conceptes bàsics\nU3Diagnostic i Tractament\nU5Altres Terapies: PGM, RPG, GDS, MAITLAND i MCKENZIE.\nU7Activitats per a consolidar els conceptes teòrics desenvolupats a classe.\nPortal on es poden consultar les últimes noticies relacionades amb l'osteopatia a nivell europeu amb enllaços a cada un dels països de la Unió Europea.\nEnllaç a l'escola americana d'osteopatia que va crear Andrew Taylor Still, MD, DO. Va fundar el Col · legi de Medicina Osteopàtica Kirksville el 1892. KCOM va ser la primera institució d'educació osteopàtica en el món i segueix proporcionant lideratge per a l'educació mèdica integral, la investigació i l'assistència sanitària. D'acord amb la missió de la universitat, KCOM està considerat als EUA News & World Report com una de les millors escoles de medicina del país per a la formació de la medicina.\nSite de la materia on trobaràn material audiovisual.\nL'avaluació de l'assignatura es realitzarà en tres apartats:\n1) Mitjançant un examen teòric (test i/o preguntes curtes): 30 - 40% de la nota.\n2) Examen pràctic: 30 - 50%.\n3) Avaluació continua durant el desenvolupament de les classes tant teòriques com práctics: Consistirà en activitats com discussió d'articles i casos pràctics: 10 - 30%.\nPer a l'avaluació de la part pràctica s'ha d'haver assistit com a mínim al 80% de les classes pràctiques programades.\nLa superació de l'examen teòric és imprescindible per presentar-se a l'avaluació del mòdul pràctic.\nMode de l'examen pràctic:\nL'examen pràctic es realitzarà sobre un cas pràctic elegit a l'atzar per l'alumna. L'alumne s'examinarà de tota la matèria vista a classes pràctiques independentment del professor que l'avaluï.\nLa durada aproximada és de 15 minuts des que l'alumne escull la pregunta d'examen i el professor intervindrà el mínim possible durant el mateix, limitant-se a observar i anotar. La nota final no s'ha d'indicar res més finalitzar el mateix, potser l'alumne la conegui en finalitzar tots els exàmens pràctics.\nHauran d'aprovar l'examen teòric per poder presentar-se a l'examen pràctic.


Fundació Nexe - Embolica que fa fort!\n6/2/2013 Per Nathalie Torres\nAl president del Govern espanyol li agrada molt fer servir el sintagma «un gran lío», o expressions semblants, sobretot per a referir-se al que ell i els seus sequaços anomenen l'herència de Zapatero. La veritat és que el dia a dia ens ofereix tants fets —i les circumstàncies que els complementen— tan i tan enrevessats que, per una vegada, li donarem la raó a Rajoy i afirmarem que, efectivament, tot plegat és un bon embolic. No solament l'herència rebuda de ZP, sinó tot, absolutament tot. Perquè hi ha qui oblida que, jugant jugant, el Partit Popular porta quasi 18 anys governant en aquesta terra nostra de les oportunitats! Vora dues dècades soscavant la sanitat i l'educació públiques, dinamitant l'estat de benestar i afeblint les nostres institucions d'autogovern i encara gosen parlar d'herències!\nDes d'aquesta mateixa plataforma, ens hem referit en diverses ocasions als moltíssims casos que constitueixen el monumental embolic en què ens trobem i que els nostres esforçats governants semblen entestats, cada dia que passa, a fer més i més gran. Embolica, que fa fort! El penúltim lliurament del fulletó populista conté una quantitat tal d'ingredients que una ja no sap si la línia de joc se circumscriu al camp de futbol de Mestalla o si arriba al Palau de la Generalitat. En un país civilitzat, el que acabe de dir es prendria com una broma o, en el supòsit de tractar-se d'una afirmació basada en un fet real, es consideraria una grandíssima barbaritat («un gran lío», vaja!). Però ací no: ací ens l'empassem doblegada! Bé perquè som uns bromistes, bé perquè som uns incivilitzats, el cas és que una societat privada com era, fins fa unes hores, el València CF, ara és una societat pública, de tots nosaltres, els pacients i abnegats contribuents valencians. El canvi de titularitat és cortesia del Consell valencià, que en la seua infinita saviesa i altura de mires ha considerat que les arques valencianes estaven a bastament proveïdes per a fer front al deute d'una entitat esportiva arruïnada. Quin gran govern, sempre amatent a salvar de la misèria o a rescatar de l'oblit lo nostre.\nI és que el futbol —i tot l'attrezzo amb què es desplega— és un d'aquells elements que conformen el que tan encertadament conceptualitzà Michael Billig com a nacionalisme banal, un nacionalisme que passa per patriotisme amb trellat en contraposició a aquells altres nacionalismes més aviat perillosos de les nacions sense estat. En el cas que ens ocupa, la Generalitat Valenciana incorpora la iconografia valencianista al patriotisme regionalista —una mena de sopa succedània del patriotisme espanyol— en què milita el partit que n'està al capdavant. De manera que l'assumpció del deute de l'equip de futbol és un acte (més!) de patriotisme, i posar-ne en dubte la viabilitat per a la caixa pública, una mostra de menyspreu per lo nostre.\nFa tant de temps que el «gran lío» ha adquirit unes proporcions tan desmesurades, que l'opinió pública valenciana sembla haver deixat enrere l'estat de xoc per aquesta i totes les altres notícies relacionades amb la fallida del model econòmic de grans esdeveniments. I, tanmateix, convé recordar que el cas del València CF és una mostra més, de les moltes que coneixem cada dia, del fracàs rotund, absolut, sense pal·liatius, de la política econòmica perpetrada durant tants anys pels successius governs popularistes a casa nostra. Aquell somni desaforat, compartit per Camps amb milers de persones precisament al Mestalla, s'havia d'haver quedat en això: en un somni desbaratat propi d'algú que no estava capacitat per a governar els seus conciutadans ni, molt menys, gestionar els cabals públics. Algun dia, potser algú és capaç de donar una explicació de tot plegat. Mentrestant, embolica que fa fort!\nPresidenta de l'ACV Tirant lo Blanc i de la Fundació Nexe


Instal·lació d'eclipse, pas a pas a Ubuntu - Acacha Wiki. Informàtica i telecomunicacions\nInstal·lació d'eclipse, pas a pas a Ubuntu\nPrimer cal instal·lar java:\nIMPORTANT: A partir de la versió 11.04 d'Ubuntu no cal instal·lar el Java de Sun. Ja ve per defecte una implementació de Java que funciona correctament.\nAccepteu la llicència.\nAra cal descarregar Eclipse. Aneu a la web d'Eclipse:\nJo me l'he descarregat a una carpeta anomenada eclipse i localitzada a la meva HOME, utilitzant wget:\n$ wget http://eclipse.mirror.kangaroot.net/technology/epp/downloads/release/ganymede/SR1/eclipse-jee-ganymede-SR1-linux-gtk.tar.gz&mirror_id=468\nNOTA: Vigileu d'escollir l'opció Linux i la vostra plataforma (32 o 64 bits)\nAra descomprimir la carpeta:\n$ tar xvzf eclipse-jee-ganymede-SR1-linux-gtk.tar.gz\nI ja podem executar-lo\nPer saber pas a pas com crear una entrada per a Eclipse en els menús d'Ubuntu.\nObtingut de «http://acacha.org/w/index.php?title=Instal·lació_d%27eclipse,_pas_a_pas_a_Ubuntu&oldid=123375»\nS'ha visitat aquesta pàgina 3865 vegades.\nDarrera modificació de la pàgina: 27 feb 2012 a les 09:18.


Meilerhof Reith bei Seefeld Àustria - Ofertes d'hotels amb els MILLORS DESCOMPTES EN LÍNIA\nMeilerweg 67, Reith bei Seefeld, Reith bei Seefeld, Àustria - Veure al mapa\nMés informació sobre Meilerhof\nTant si es tracta d'un viatge de plaer com si és de negocis, Meilerhof és una elecció d'allotjament magnífica quan visiten Reith bei Seefeld. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Per opcions de turisme i atraccions locals, no es necessita anar enfora ja que l'hotel gaudeix proximitat a Camp de Golf Seefeld.\nAprofiti's de la riquesa de serveis i avantatges d'aquest hotel de Reith bei Seefeld. A l'hotel s'hi pot gaudir d'unes comoditats de primera classe com Wi-Fi gratuït en totes les habitacions, casino, caixa forta.\nA més, totes les habitacions ofereixen una gran varietat de comoditats com ara calefacció, balcó/terrassa, telèfon, aparell de televisió LCD/pantalla de plasma, TV satèl•lit/cable per satisfer els clients més exigents. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com camp de golf (a 3 km), esquí, pesca, equitació. Sigui quina sigui la seva raó per visitar Reith bei Seefeld, el Meilerhof és el lloc perfecte per una estimulant i emocionant escapada.


Fundació Rafael Campalans. Jornada FEPS-FRC. 2019: Per una Europa social i progressista\nEl passat divendres dia 15, la Fundació Rafael Campalans va organitzar, junt amb la Fundació Europea d'Estudis Progressistes (FEPS), la jornada "2019: Per una Europa social i progressista". En aquesta jornada van participar-hi diversos professionals i experts vinguts d'arreu d'Europa i de diferents camps acadèmics amb l'objectiu de debatre sobre com construir una Europa més igualitària, justa i progressista davant un context social, polític i econòmic marcat per l'auge dels populismes, la inestabilitat, i la inseguretat generalitzada.\nEl primer secretari del PSC, Miquel Iceta, va inaugurar l'acte plantejant la necessitat de que els partits progressistes treguin els millors resultats electorals possibles a les properes eleccions per tal de fer front a l'augment de la política populista, regressiva i de dretes, i treballar així pel projecte comú d'una Europa més justa, igualitària i sostenible, i per "preservar el model social europeu, i els seus valors fundacionals". En aquesta línia va prosseguir la directora de la Fundació i moderadora de la primera sessió de la jornada, l'Esther Niubó, la qual va enfocar la seva intervenció a plantejar "què podem proposar des de l'Europa progressista per fer front l'auge dels extremismes i populismes" en un "context de polarització i fragmentació política", temàtica que es tractaria en aquesta primera sessió.\nLa primera ponent, la directora de la FIIAPP, Anna Terrón, va fer un anàlisi sobre la situació migratòria i el biaix informatiu que hi ha al respecte, tot presentant dades reals, i desmentint així diversos arguments i falsedats discursives que utilitza la dreta populista arreu del món per treure redit polític, i que "genera una forta fragmentació social i replegament identitari". Per la seva banda, la vicepresidenta de PES Women, Mija Javornik, plantejà -tot analitzant la situació de les classes socials a Europa i la situació política del moment- "com construir una majoria política" i com "convèncer a la gent que som la solució" davant "un context d'alta polarització i desil·lusió social", i "d'augment del racisme i el feixisme". André Krouwel, professor associat de Política Comparada i Comunicació a la Universitat Vrije d'Amsterdam, va avisar que "s'aproxima una tempesta", tot comparant la situació viscuda a Andalusia amb el que està passant arreu, i que segons el ponent s'explica perquè "els que votaven la socialdemocràcia, ara voten a VOX tot i ser d'esquerres", ja que "la societat s'ha polaritzat políticament de forma extrema" els darrers anys, i "l'esquerra s'ha vist afeblida". Per tancar la sessió, intervingué l'assessora d'Afers Exteriors al Parlament Europeu i Membre del Grup de Treball del Candidat Comú 2019 del PES, Laura Ballarín, la qual va reflexionar sobre "com encarar aquesta campanya electoral" i "com arribar a la gent que se sent insegura, com acostar-se a la ciutadania" que vota els populismes, ja que "tenim molt a perdre". Segons Ballarín, "fa falta polititzar les polítiques i propostes europees, re-legitimar el programa i Pilar Europeu" i "fer pedagogia a nivell de carrer", doncs "perquè Europa ens protegeixi, hem de protegir a Europa".\nLa segona sessió la va moderar Ania Skrzypek, investigadora sènior a la FEPS, la qual digué que "durant una dècada se'ns ha repetit que no ens podíem permetre cap política social", provocant un augment de les desigualtats i per tant, propiciant un "sentiment d'euroescepticisme creixent" davant la mancança d'acció política per part d'Europa, però que "al final tot depèn de voluntat política" i de "canviar la mentalitat de la gent". El primer ponent de la segona sessió, el diputat al Parlament Europeu, Javi López, digué que "el model social s'ha trencat" com a conseqüència de les desigualtats i el descontent social, que "la clau perquè funcioni el Pilar Europeu de Drets Socials és que acabi sent una guia en l'anomenat 'semestre europeu'", i que aquest "representa l'ànima d'Europa, el que ens fa diferents al món com a societat, i hauria de ser capaç de tirar cap endavant". Carlo D'Ippoliti, professor associat d'Economia a la Universitat Sapienza de Roma, va fer un anàlisi en profunditat sobre els punts forts i febles del Pilar Europeu de Drets Socials, i com els drets dels treballadors modelen l'economia global, veient-se afectada en un context de reducció de drets i salaris. D'Ippoliti digué que "les polítiques europees han sigut un fracaç" i "hi ha hagut errors", però que "també hi ha motius per ser optimistes" si es "re-polititza la Unió Europea". Per acabar, intervingué la directora d'Afers Europeus a Instrategies, la Saray Espejo, la qual defensà que els reptes principals als que la Unió Europea ha de fer front són "la lluita contra la pobresa, l'exclusió social, l'abandonament escolar, la igualtat d'oportunitats al Mercat Laboral i un sistema de salut pública de qualitat.", i recalcà la necessitat de fer una reforma institucional de la UE, com també aplicar el Pilar Europeu de Drets Socials.\nPer acabar la jornada, el president de la fundació, José Montilla, digué que "al passat, la ciutadania mirava el futur amb esperança. Ara, una majoria el mira amb por i inseguretat, i per això creix el populisme, la xenofòbia i l'euroescepticisme. Per combatre'l necessitem una Europa que es preocupi per la igualtat i els drets socials", ja que "hi ha hagut fortes polítiques d'austeritat durant la crisi" que propicien aquesta situació, i el Pilar Europeu de Drets Socials és un bon començament.


La Seu d'Urgell presenta 'El dolç màgic de les muntanyes'\nviurealspirineus 20:42 06/12/15\nLa Pastisseria Cadí presenta una galeta de pasta seca, en forma d'arbre de Nadal, banyada de xocolata i decorada amb boletes de color. La Pastisseria Leiva ofereix dues classes de bombons: un, farcit de crema de taronja i un altre, de crema de neula i torró. El Forn Duat proposa una xocolatina de xocolata blanca i negra, amb una sorpresa final per al paladar.\nseu urgell presenta gic muntanyes dolç\nPresentació d''El Dolç Màgic de les Muntanyes'.\nDivendres al matí es va presentar 'El Dolç Màgic de les Muntanyes', una nova acció que s'emmarca en la programació nadalenca 'El Món Màgic de les Muntanyes' que vol vincular també el sector pastisser i forner de la ciutat en l'oferta nadalenca de la Seu d'Urgell.\nLa presentació de 'El Dolç Màgic de les Muntanyes' va anar a càrrec de la tinent d'alcalde de Promoció Econòmica de l'Ajuntament de la Seu, Mireia Font, i dels pastissers Dimas Leiva i Àngel Sánchez, pastissers dels establiments Leiva i Cadí, respectivament, i del forner Agustí Sánchez, del Forn Duat.\nFont va explicar que “aquesta nova proposta 'dolça' està encarada, sobretot, als més xics de la casa, obrint una nova línia de productes de gormanderies, i que alhora s'identifica molt bé amb el Món Màgic de les Muntanyes”.\nEls dolços: galeta, bombons i xocolatines\nLes pastisseries Leiva i Cadí, i el forn Duat de la Seu d'Urgell han elaborat cadascun, expressament per l'ocasió, una gormanderia diferent que s'identifica amb el Nadal urgellenc, i amb els minairons com a protagonistes.\nConcretament, la Pastisseria Cadí ha creat una galeta de pasta seca, en forma d'arbre de Nadal, banyada de xocolata, decorada amb boletes de color, inspirada en el conte dels Minairons.\nPer la seva part, la Pastisseria Leiva ha elaborat dues classes de bombons: un farcit de crema de taronja i un altre, farcit de crema de neula i torró, ambdós bombons decorats amb motius nadalencs.\nPel que fa al Forn Duat, la seva proposta gormanda per aquestes festes és una xocolatina feta a base de xocolata blanca i negra, amb una sorpresa “molt especial” per al paladar.\nTots tres dolços ja es poden adquirir a cadascun dels tres establiments urgellencs i es podran trobar durant totes les festes nadalenques.\nLa Diputació de Lleida presenta la seva nova campanya per promocionar l’esquí\nLes fires d'esquí de Bellver i la Pobla de Segur atrauen milers de persones


EL MES ULTIM EN COSMETICA ANTIEDAT NATURAL – Lletrats\nEL MES ULTIM EN COSMETICA ANTIEDAT NATURAL\nDesprés de l’estiu i amb lús de les mascaretes, tenim la pell desprotegida i sense la nostra barrera natural.\nAge Defense està creada per protegir-nos dels agents externs que causen l’envelliment de la pell. Age defense fa una barrera de defensa.\nAquesta primera barrera de defensa es diu Microbioma, és la mes superficial i està formada per probiòtics, els quals tenen el poder de reforçar la capacitat de defensa natural de la pell evitant l’aparició dels antiestètics signes produïts per el pas del temps.\nEls probiòtics son un aliat natural del nostre ja que compleixen les funcions vitals i per el seu equilibri i bon funcionament es nodreixen de prebiòtics, els quals estimulen la seva activitat i creixement,\nAgeDefense es innovació cosmètica d’última generació a base de prebiòtics, probiòtics i actius naturals tecnològicament avançats per aconseguir uns resultats espectacular a la teva pell.\nAgeDefense treballa amb un novedos sistema que actua en 360º combatent desde l’interior i desde l’exterior tots els signes associats al envelliment. Aporta actius específics que a nivell extern reforcen la primera barrera de defensa cutània i desde l’interior tornen a la pell els seus nivells de joventut.


❖ Paisatges i Jardins ❖ Landscapes and Gardens: KEW GARDENS (Royal Botanic Gardens, Kew)\nEls jardins botànics de Kew estan en el sud-oest Londres, en Kew. Els jardins en Kew van començar al 1751 com jardí real. Una gran varietat d'espècies de plantes s'ha recollit d'al voltant del món des de llavors. En veritat, Kew Gardens és més un institut científic que un parc o un jardí, amb una extensió de més de 120 hectàrees. Kew conté una enorme selecció de flors, arbust i arbres(40.000 varietats)\nPublicat per Jordi a dimarts, de juliol 20, 2010\nEtiquetes de comentaris: Anglaterra, Jardineria, Paisatges, Parcs, Pobles i Ciutats


Sébastien Buemi guanya la segona cursa de la temporada i es destaca en el Mundial de Fórmula E - Esport3 - TV3 i Catalunya Ràdio\nSébastien Buemi guanya la segona cursa de la temporada i es destaca en el Mundial de Fórmula E\nEl pilot suís ha hagut de remuntar a causa d'una penalització de cinc places i s'ha imposat amb comoditat a Bird, segon, i a Rosenqvist, tercer.\n12/11/2016 - 20.07\nSébastien Buemi s'ha refet d'una penalització i ha remuntat fins a la victòria en la segona prova puntuable del campionat de Fórmula E, que s'ha celebrat aquest dissabte a Marràqueix. Amb dos triomfs en dues curses, el suís ja és el líder ferm del campionat.\nBuemi, que, a més, defensa el títol, havia estat segon en la sessió de classificació, però el van penalitzar amb la pèrdua de cinc places en la sortida per portar en el cotxe un extintor amb un pes inferior a l'exigit.\nEl pilot de Renault ha arrencat, per tant, des de la setena plaça, però ha pogut remuntar tal com ja havia fet ara fa un mes a Hong Kong. Al final, s'ha imposat amb una certa autoritat sobre el britànic Sam Bird, segon a dos segons i mig, i el suec Felix Rosenqvist, que ha acabat a set segons tot i que havia sortit des de la "pole".\nEl suís lidera la general amb 50 punts, 22 més que el brasiler Lucas di Grassi, que ha estat cinquè al Marroc. Tercer, amb 24 punts, és el seu company d'equip, el francès Nicolas Prost, quart aquest dissabte.\nLa tercera cita del campionat de monoplaces elèctrics es disputarà a Buenos Aires el 18 febrer del 2017.\nMundial de Fórmula E, Marràqueix


Camins Albert Caire\nAlbert Caire presenta el seu primer disc, ‘Camins’\nEl pianista de L’Hospitalet es presenta al Centre Cultural Barradas (L’H) demà dijous a les 20.30h\nSer músic avui en dia no és gens fàcil. Un no només s’ha de deixar la pell estudiant, composant i donant forma a un so personal, sinò que, a més, ha de reunir una dosi permanent d’autoconfiança i creure en el que fa fins el punt de gestionar-s’ho i finançar-s’ho tot un mateix.\nTot això li va caldre al pianista Albert Caire per a poder-nos presentar avui el seu debut, 'Camins', amb el que espera guanyar-se el respecte de crítica i audiència i obrir-se les portes d’un circuit de directes més ample.\nTot compaginant l’activitat docent amb la seva carrera musical, Albert Caire ha decidit assumir la totalitat de la tasca de composició per a conseguir que aquest disc sigui un reflex fidel del que ell és i d’aquest nou camí que ha emprès. Influït tant pel bullici del seu Hospitalet natal com per l’assossec rural de Sant Sadurní d'Anoia, Caire desplega a 'Camins' una paleta de colors que matisa a cada track. Així, mentre temes com "Son de vi" coquetegen amb el jazz d’arrels blueseres, d’altres com "Camí" són una explosió de funk i soul en la línia de Maceo Parker.\nPerò si ‘Camins’ deixa patent la versatilitat d’Albert Caire al piano, no es pot dir menys dels músics que l’acompanyen en aquesta aventura. El heterogeni quintet el completen el consolidat guitarrista Albert Vila, el saxo tenor provinent del món de las big bands Alberto Bendicho, l’entregat Jaume Durán al contrabaix i l’ infalible Oriol Roca a la bateria.\nEl resultat és un àlbum vital, alegre i enèrgic que combina amb destresa el jazz, el soul i el funk.\n‘Camí’ (Albert Caire)\nSon de vi (Albert Caire)\nPodcast ‘Sol de nit’


David Flores Carrasco descobreix una cosa impactant | GTRES\nEl jove no té cap record de la seva àvia, Rocío Jurado\nper Daniel H. Marín 20/12/2021 15:45h\nDavid Flores Carrasco, net de la gran Rocío Jurado, ha rebut una notícia que l'ha deixat sense alè. 'Socialité', el programa que presenta María Patiño, ha tret a la llum un robatori que es va produir a la casa que la cantant tenia a Chipiona, la seva terra natal. Aquest habitatge el va heretar la seva germana, Gloria Mohedano, però tothom el continua relacionant amb l'artista.\nDavid Flores, igual que tots els espectadors de Telecinco, ha descobert que una dona va entrar sense permís a casa de Rocío Jurado. Va robar algunes pertinences personals de la cupletista, com per exemple una tassa que suposadament feia servir. El més greu de tot és que va gravar el furt amb la intenció que passés a la posteritat.\nDavid Flores Carrasco és un personatge molt cotitzat al món del cor | GTRES\nDavid Flores Carrasco va coincidir molt pocs anys amb la seva àvia Rocío, ja que lamentablement la cantant va morir el 2006. Tot i això, Rocío Carrasco, la mare del jove, assegura que tenien una relació especial perquè David sempre ha sigut «molt sensible». No seria estrany, doncs, que aquesta notícia l'hagi impactat bastant, i més tenint en compte les seves circumstàncies personals.\nRocío Carrasco, segons publica el diari digital 'Caso Abierto', està sent investigada perquè la justícia no troba el lloc on té guardat el patrimoni de la Jurado. Alguns periodistes asseguren que Rociíto va heretar «molts diners» de la seva mare. No obstant això, ella s'ha negat a pagar al seu fill la pensió que li va ordenar el jutge, i ningú entén per què.\nEl programa 'Socialité' ha posat sobre la taula un debat molt interessant que ha situat Rociíto al punt de mira dels espectadors. Ella va ser nomenada hereva universal de la cantant, així que es va quedar els béns més preuats d'aquesta i no els ha repartit amb ningú.\nDavid Flores Carrasco ho descobreix: «Va robar tres objectes»\nMaría Patiño ha tret a la llum una informació que ha generat força controvèrsia. Una fan de Rocío Jurado pensava que la casa que la cantant tenia a Chipiona estava abandonada, així que hi va entrar i «va robar tres objectes». Aquesta dona es va emportar una tassa, un elefant de vidre i una torreta, per la qual cosa ja té més coses de la cantant que el seu net, David Flores.\nRociíto, segons expliquen els seus amics, és una persona bastant generosa, però la veritat és que amb els seus fills no ha fet gala d'aquesta virtut. Rocío Flores, la seva primogènita, assegura que l'única cosa que té de 'la més gran' és un rosari que li va donar Carrasco. La jove, que treballa de col·laboradora a 'El programa de Ana Rosa', té dubtes que aquest objecte realment fos de la seva àvia.\n'Socialité' ha fet evident que el llegat de la Jurado continua sent molt polèmic. Tothom es recorda de la cantant pel talent que tenia, però ara es parla molt d'ella pels conflictes en què estan immersos els membres de la seva família. L'última que ha donat un cop a la taula és Rocío Carrasco, que està disposada a ser una estrella televisiva.\nDavid Flores ha canviat molt\nDavid Flores Carrasco és famós des que va néixer, però mai ha estat interessat a cridar l'atenció. No obstant això, els seus pares, Rocío Carrasco i Antonio David Flores, l'han situat al centre de totes les mirades. El públic cada vegada vol saber més coses d'ell, però el jove prefereix mantenir-se al marge de tota aquesta història.\nEl fill de Rociíto s'ha convertit en un dels personatges més cotitzats dels mitjans de comunicació. Una entrevista seva marcaria un abans i un després dins de la premsa del cor, però això no passarà mai. Tothom que el coneix assegura que és «un ésser de llum» que només vol que la seva família enterri la destral de guerra.


El Corpus Christi surt als carrers d’Alcoi | Corporació Musical Primitiva CIM Apolo / Notícies\n← Primera edición del Festival Villena Brass-Fest del 26 al 30 de Junio\nIV Convocatoria Becas Bankia →\nEl Corpus Christi surt als carrers d’Alcoi\nPosted on Juny 19, 2017\tby CMP Noticies\nLa Primitiva fou l’encarregada enguany de participar en aquesta processó\nPMB. En una tarda de diumenge asfixiant, va tenir lloc a Alcoi la tradicional processó del Corpus Christi amb la participació de la Corporació Musical Primitiva amb direcció d’Eduard Terol i Botella, recentment tornat de Moldàvia, amb les notes de la Triunfal donant per conclosa la desfilada religiosa.\nDos moments de la vesprada processional (Fotos: pagina66 i Vicente Pastor)\nA la tradicional ‘volta de processó’, van participar el Grup de Danses Sant Jordi, la comitiva de la Cruz Arciprestal, bandes de tambors i cornetes de la Confraria del Santísimo Cristo Agonizante, seguits de grups de parròquies i confraries amb les seves respectives banderes. La Festa cada vegada cobra més protagonisme al costat dels comuniants amb la presència dels recentment nomenats càrrecs festers per al proper any i el xiquet Juan José Valls com a nou Sant Jordiet per al 2018.\nAquesta entrada s'ha publicat en fotonoticia, general, premsa i etiquetada amb 2017, Banda Primitiva d'Alcoi, Corpus Christi, Eduard Terol Botella, Sant Jordi. Afegiu a les adreces d'interès l'enllaç permanent.


ComiCat: Guillem Cifré, Premi Nacional de Còmic 2009\nPublicat per Emili Samper a les 13:39\nAmb tots els repectes pel jurat, però cada cop veig més clar que aquest hauria d'estar format per gent que llegís còmics.\nAu, he dit el que tothom pensava i ningú s'atrevia a dir.\n16 de juny de 2009, a les 19:13\nAixò que planteges ja es va debatre l'any passat a la primera edició que va guanyar en Gallardo. Torno a recordar que el jurat dels Premis Nacionals és el mateix per a tots els premis i que entre els membres del jurat hi ha diversa gent que en sap de còmics, alguns per afició personal i altres que s'hi han dedicat professionalment en diferents camps. No se si és el format idoni o no, però el còmic no pareix un greuge comparatiu amb la resta de disciplines que reben aquest premi. Fa dos dies aquest premi no existia per al món del còmic, i jo crec que cal mirar l'aspecte positiu, i és el que al menys pel que fa als Premis Nacionals, facin jugar al còmic en la mateixa lliga i en les mateixes condicions que la resta de camps.


Duran es conformaria amb quedar molt ajustat amb el PSC i per davant del PP el 20-N\nReclama acabar amb l'"anomalia" que suposa que els socialistes quedin per davant dels catalanistes des del 77\nACN Barcelona 10/11/2011 17:44\nEl candidat de CiU a les eleccions generals, Josep Antoni Duran i Lleida, ha subratllat aquest dijous que vol quedar primer a Catalunya, però es conformaria amb quedar molt ajustat amb el PSC i superar el PPC. En una conferència al Círculo Ecuestre, Duran ha reclamat acabar amb l'"anomalia" que suposa que els socialistes sempre quedin per davant dels catalanistes al Congrés des de l'any 1977, situació que no s'havia donat mai des que existeix el catalanisme. Però el propi líder d'UDC ja ha donat per fet que no serà així i que el PSC quedarà per davant de CiU.\n"Et decebràs perquè no passarà", ha respost a un dels assistents que li ha preguntat per les seves expectatives electorals. Necessito si pot ser guanyar al PSC, o si no quedar molt apretat, i superar al PPC. Que es trenqui una anomalia que existeix en aquest país. Però et decebràs perquè no passarà", ha subratllat Duran, que ha explicat que la presència de Catalunya a les Corts sempre ha estat encapçalada pel catalanisme des que existeix, exceptuant el període comprès entre el 1977 i l'actualitat, en què sempre guanyen els socialistes.\n"Aquesta excepció històrica l'hem d'acabar", s'ha queixat Duran, que ha opinat que "no té sentit" que Catalunya torni a votar el PSC tal i com han maltractat Catalunya els socialistes. En tot cas, ha apuntat que la realitat catalana és complexa. "No només hi sou vosaltres. Ni Vic és el que era. Hi ha Nou Barris i hi ha Hospitalet", ha dit als empresaris congregats al Círculo Ecuestre.\nDuran ha aprofitat per recordar que el millor resultat que ha obtingut la federació en unes eleccions generals va ser amb l'operació reformista de Miquel Roca, tot i que no va treure ni un sol diputat fora de Catalunya. Els catalans, ha constatat, "no veien gens malament que la gent de CiU tingués voluntat de projectar-se fora de Catalunya". "Se'ns va entendre, se'ns va recolzar, però a Espanya zero diputats", ha resumit.\nTambé ha defensat de nou el pacte del Majestic amb el PP, perquè des que governen els socialistes, ha apuntat, no s'han projectat ni una obra nova. Les que ja estan en marxa o s'han inaugurat, com l'AVE Madrid-Barcelona o la nova terminal del Prat, són conseqüència de l'acord amb José María Aznar, del "pacte maleït del Majestic", ha ironitzat.\nPicabaralla amb un empresari holandès pel pacte fiscal\nDuran ha protagonitzat un moment de tensió amb un dels assistents, el president del cercle empresarial holandès a Barcelona, Dirk Kremer, que li ha preguntat com és que CiU planteja ara el pacte fiscal al govern espanyol quan el que s'espera del nou executiu és que faci ajustaments per sortir de la crisi.\nEl líder d'UDC no ha tingut contemplacions a l'hora de respondre: "És difícil que un holandès entengui Espanya". I quan l'interpel·lat ha intentat explicar-li que portava 29 anys vivint-hi i que coneixia bastant la realitat espanyola, Duran l'ha tallat en sec: "Vostè ja ha fet ús de la seva paraula, ara deixi'm que jo expliqui la meva reflexió al respecte".\nEl candidat ha argumentat que Holanda no té la pluralitat que té Espanya i, per tant, tampoc els seus problemes de dèficit fiscal. A més, ha recordat a l'empresari holandès que el que volen els mercats i la UE no és ja fer més ajustament del dèficit públic, sinó reformes per créixer. "Vostè s'equivoca", li ha dit Duran, que ha remarcat que no és incompatible que Espanya creixi amb establir un nou model de finançament on es reparteixin els recursos que hi hagi, no els que no existeixen.\nKremer ha demanat de nou la paraula per replicar, però Duran ni tampoc l'organització li han donat. "No vinc a entrar en un debat amb vostè. Vostè ha preguntat. És la meva resposta, li agradarà o no li agradarà. No hem vingut aquí per debatre", ha conclòs.\nEl concert és una qüestió materialista, no sentimental\nEn respostes a preguntes anteriors, Duran ha reivindicat la necessitat d'un pacte fiscal per a Catalunya, però també per a Espanya, perquè si no creix l'economia catalana, no ho farà l'espanyola. "Necessitem per créixer el pacte fiscal i Espanya sap que Catalunya ha estat la seva locomotora", ha argumentat.\nTambé ha deixat clar que no es tracta d'una qüestió "sentimental, sinó materialista", perquè són recursos per als catalans i per a les empreses de Catalunya.\nI de nou ha reiterat la seva proposta de govern de concentració si la situació europea continua com fins ara. Ha posat l'exemple de Grècia, que l'ha fet per encarar la difícil situació que ha d'afrontar, però també el d'Itàlia, on ja es comença a formular.\nDuran ha opinat que el PP s'equivocaria si no acceptés aquesta possibilitat, i li ha recordat que hi ha algunes decisions dures que és millor prendre-les "acompanyat que en solitari". És urgent adoptar-ne algunes, com una reforma laboral, una d'energètica i un pal de xoc contra l'atur.\nAl seu parer, un govern de concentració transmetria molta més seguretat als mercats i donaria "credibilitat" a les mesures que es prenguessin, a més de donar un missatge de "confiança i d'il·lusió" a la ciutadania. Duran ha alertat que el futur d'Europa és "molt incert", que hi ha dues velocitats molt diferents, la grega i l'alemanya, i que Espanya està "més pròxima" a la velocitat de Grècia. "El futur d'Europa és magre", ha reconegut.\nTornaré a ser el líder més ben valorat\nUn dels convidats ha lloat la figura de Duran com el polític millor valorat, però el candidat de CiU l'ha corregit. "Ara ja no ho sóc. Però no pateixi que després tornaré a recuperar-ho", ha replicat el democratacristià divertit, que ha argumentat que Alfredo Pérez Rubalcaba i Mariano Rajoy el passen en la classificació perquè ara hi ha campanya i tothom vota els seus.


Última hora Pablo Iglesias presidirá la fundación de Podemos para reforzar sus alianzas internacionales\n14 de septiembre de 2021 11:41h\nDesprés de dos cursos sotmesos a la dictadura de la pandèmia, el primer que hem de donar són les gràcies a la comunitat educativa i especialment al personal docent, pedra angular del sistema educatiu i el múscul que l'ha fet funcionar, malgrat les dificultats, limitacions i problemes que per al desenvolupament de l'educació ha suposat la crisi sanitària, social i econòmica que estem vivint. Aquesta crisi ha posat de manifest i evidència les mancances que té el nostre sistema educatiu; però els i les docents han demostrat amb el seu esforç i treball que l'escola té un paper fonamental en la societat, ja que han garantit el dret a l'educació dels nostres xics, xiques i joves, per la qual cosa poden sentir-se orgullosos i orgulloses del seu treball, i tampoc hem d'oblidar que l'educació és element essencial en la solució a la pandèmia. Moltes gràcies mestres i professores, docents imprescindibles!!!\nSota l'amenaça del virus comencem un tercer curs en el qual el professorat ha d'esforçar-se per aconseguir que els centres educatius siguen segurs i saludables. Cal respectar les normes sanitàries bàsiques (grups de convivència estable, ús de màscares, neteja de mans, presa de temperatura, ventilació creuada i respecte a les distàncies de seguretat). També té el professorat que aconseguir que el seu alumnat recupere i reforce els aprenentatges essencials, perduts, dissolts i disgregats per la crisi. La pandèmia ens ha ensenyat que la presencialitat i l'atenció personalitzada i directa al nostre alumnat és essencial per a garantir l'èxit escolar de la ciutadania, el seu dret a l'educació, prestant un servei públic educatiu de qualitat. No hem d'oblidar que l'educació és una eina de cohesió i transformació social.\nDes del Sector d'Ensenyament d'UGT Serveis Públics PV, conscients d'aquesta situació i realitat, considerem que per a garantir que el pròxim curs siga segur i saludable, al mateix temps que es recupera la màxima presencialitat, s'ha d'actuar sobre dos eixos fonamentals molt concrets: l'increment de les plantilles docents i la reducció de ràtios escolars.\nPese els esforços realitzats per la Generalitat per a aconseguir aquests objectius, les mesures adoptades fins al moment no són suficients. Per a nosaltres, el professorat extra a contractar hauria de el doble de l'anunciat per la Conselleria d'Educació. Per la seua part la reducció de ràtios, que implica una indubtable millora en la qualitat educativa i una atenció més directa i personalitzada de l'alumnat (molt necessària en aquests temps de pandèmia i de pèrdua i de dificultats perquè adquirisquen els aprenentatges essencials), haurien d'haver-se situat en un màxim de 15 alumnes/as per mestre/a en Educació Infantil i Primària i en un màxim de 20 alumnes/as per professor/a en la resta dels ensenyaments.\nNous reptes i desafiaments ens esperen aquest nou curs 2021-2022, i des del sector d'Ensenyament d'UGT Serveis Públics PV continuarem lluitant per la millora de les condicions laborals de totes i tots els professionals de l'ensenyament, aprofundint en la senda marcada per les nostres prioritats per a la reversió de les retallades educatives i la lluita contra la pandèmia, com ara la reducció progressiva de l'horari lectiu dels docents, que se situarà aquest curs (en l'ensenyament públic) en 23 hores lectives setmanals per a mestres i mestres (encara que la nostra reivindicació és 20 hores lectives) i 18 hores lectives per al professorat de la resta d'etapes educatives; l'increment de l'oferta pública d'ocupació docent (amb 3.000 places aquest curs per a l'ingrés en el cos de mestres i mestres), que permetrà estabilitzar i consolidar les plantilles docents, transformant ocupació precària i interina en ocupació estable i de qualitat, resolvent i sancionant el frau en la contractació temporal de la nostra administració educativa mitjançant un pacte d'estabilitat negociat; i finalment (per assenyalar solament tres de les nostres prioritats), l'actualització i millora dels permisos, llicències i altres drets de conciliació del col·lectiu docent.\nPer a finalitzar, tampoc oblidem des del Sector d'Ensenyament d'UGT Serveis Públics PV que, en defensa dels drets i les condicions laborals del professorat, hem d'estar vigilants en l'aplicació i desenvolupament de la nova llei educativa, la LOMLOE i la futura Llei orgànica d'Ordenació i Integració de la Formació Professional.\n14 de septiembre de 2021 - 11:41 h\nMás artículos de Maite Tarazona Camarasa